hotchpotch/miracl-hf-unified huggingface dataset:
Kuningaskunnan kisat
Kuningaskunnan kisat () ovat joka toinen vuosi järjestettävät urheilukilpailut Alankomaiden kuningaskuntaan kuuluville maille. Ensimmäiset Kuningaskunnan kisat järjestettiin vuonna 1965 yrityksenä saada kuningaskunnan osia läheisemmiksi. Yritys ei ottanut tuulta alleen ja vuonna 1995 Erica Terpstra perusti uudelleen jo vuonna 1983 lakkautetut kisat. Nykymuotoisia kisoja ei ole järjestetty vuoden 2009 kisojen jälkeen, sillä 2011 kisat peruttiin Alankomaiden Antillien poliittisten ongelmien jälkeen. Myöskään 2013 kisoja ei käyty, joten seuraavaksi tavoitteena on käydä kisat vuonna 2015. Aruballa ja Alankomaiden Antilleilla kisat ovat olleet hyvin suosittuja. Eniten Kuningaskunnan kisoja on järjestetty Aruballa, joissa kisat on käyty kolmesti.Kisoissa on aikojen saatossa kilpailtu seitsemässä eri lajissa, jotka ovat:Alkuperäisissä kisoissa oli mukana neljä maata. Vuonna 1975 Suriname jäi kuitenkin pois itsenäistyttyään ja vuosien 1975-1983 kisat käytiinkin Alankomaiden Antillien ja Alankomaiden voimin. Kisojen uudistuttua myös Aruba tuli mukaan ja on nykyäänkin mukana yhdessä Alankomaiden kanssa. Alankomaiden Antillit jäävät pois, mikäli kisoja vielä järjestetään, sillä maa jakautui vuonna 2010.
Tom Kling-Baptiste
Tom Daniel Kling-Baptiste, joskus myös muodossa Tom Kling Baptiste (s. 29. elokuuta 1990) on ruotsalainen pikajuoksija. Hän kilpailee 100 ja 200 metrillä. 100 metrillä Kling-Baptisten ennätys on 10,27 ja 200 metrillä 20,81. Kling-Baptiste voitti Ruotsin-mestaruuden sisäradoilla 60 metrin juoksussa vuosina 2012 ja 2015 ja 200 metrin juoksussa vuonna 2012 sekä ulkoradoilla 100 metrin juoksussa vuosina 2010, 2013 ja 2015 ja 200 metrin juoksussa vuonna 2015. Suomi–Ruotsi-maaottelussa hän voitti 100 metrin juoksun vuosina 2013 ja 2014 ja 200 metrin juoksun vuonna 2015.
Kling-Baptiste edustaa Huddinge AIS:ia.
Rastilan leirintäalue
Rastilan leirintäalue on leirintäalue itäisessä Helsingissä Rastilan metroaseman vieressä, Vuotien pohjoispuolella Rastilan kartanon päärakennuksen ympärillä. Rastilan leirintäalue on Helsingin kaupungin ainoa leirintäalue. Kaupungin omistama viiden tähden leirintäalue on yksi Suomen vilkkaimmista, ja siellä yöpyy matkailijoita joka puolelta maailmaa. Rastilan leirintäalueen rannassa on myös yksi kaupungin talviuintipaikoista.
Leiriäntäalueella majoitusvaihtoehtoina ovat perinteisten asuntovaunujen ja asuntoautojen lisäksi myös vuokrattavina olevat mökit, telttapaikat sekä kesäkaudella asiakkaita palveleva Kesähostelli Karavaani.
Rastilan leirintäalue on avoinna käytölle ympäri vuoden.
Karan
Karan on kaupunkikunta ja sen ainoa taajama Koulikoron alueen Kangaban piirissä Malissa. Se sijaitsee Nigerjoen laaksossa maanteitse 45 kilometriä Kangabasta luoteeseen. Kunnassa on 6 400 asukasta (vuonna 2009).
Kunnan pinta-ala on 138,12 neliökilometriä. Se rajoittuu pohjoisessa Narénan, idässä Bancoumanan, etelässä Minidianin ja lännessä Benkadin maalaiskuntiin. Valtaosa asukkaista on malinkeja.
Karanin status kaupunkikuntana on seurausta riidasta naapurikylän Kéniéban kanssa, joka oli aikaisemmin ollut alueen keskuspaikka. Karan jäi riidassa lopulta yksin ja alueen muut kylät liittyivät Kéniéban ympärille perustettuun Benkadin kuntaan.
Paikallisia elinkeinoja ovat maanviljely, karjanhoito, kalastus ja käsityöammatit. Myytäväksi kasvatetaan puuvillaa, maapähkinöitä, banaaneja, mangoja ja appelsiineja. Nuoriso hakeutuu kausitöihin 95 kilometrin päässä sijaitsevaan Bamakoon. Palveluihin kuuluu 11 alakoulua, yksi keskikoulu ja terveyskeskus.
Tubecon
Tubecon on YouTuben ympärille rakentuva tapahtuma, jossa YouTubeen videoita tekevät henkilöt ja heidän faninsa kohtaavat. Tubeconin järjestää vuodesta 2017 eteenpäin Suomen Tubetapahtumat Oy, jonka suurimpana yksittäisenä omistajana on tubettajien perustama yhdistys Suomen tubettajat ry. Tapahtuma järjestettiin ensimmäisen kerran elokuussa 2014 Hartwall Arenalla, ja se kokosi paikalle yli 5 000 ihmistä. Tubeconin teema vuonna 2018 on "Minun tarinani". Tapahtuma järjestetään vuonna 2018 myös Ruotsissa, Norjassa, Latviassa, Saksassa, Sveitsissä, Italiassa ja Espanjassa.
Tubeconiin sisältyy muun muassa
Vuonna 2014 esiintymässä olivat muun muassa Kasmir, Justimusfilms, MadCraft, TCT, Pasi Viheraho ja Robin. Päälavalla esiteltiin myös Hartwall Arenan "Minecraft"-versio.
Tapahtuma järjestettiin uudelleen Hartwall Arenalla elokuussa 2015, jolloin paikalla oli jo yli 10 000 ihmistä.
Vuonna 2016 tapahtuma oli kaksipäiväinen, viikonloppuna 12.–13. elokuuta. Paikalle saapui perjantaina 7 000 ihmistä ja lauantaina 11 000. Tubettajien mielestä tapahtuma ei ollut enää sama, millaisen he pari vuotta sitten suunnittelivat. Yksi tunnetuimmista suomalaisista tubettajista, Eeddspeaks, avautui aiheesta videollaan.
Vuonna 2017 Tubecon pidettiin jälleen 12.–13. elokuuta Hartwall Arenalla. Tapahtuman järjesti Suomen Tubetapahtumat Oy, jonka suurimpana yksittäisenä omistajana toimi tubettajien yhdistys Tubecon ry.
Vuonna 2018 Tubecon järjestettiin 17.–18. elokuuta, ensimmäistä kertaa Helsingin Messukeskuksessa. Tapahtumassa oli yhteensä 17 000 kävijää, ja toinen tapahtumapäivä oli loppuunmyyty. Tapahtumaa edelsivät rakenteelliset muutokset, joissa Suomen tubettajat ry siirtyi tapahtumaa järjestävän yrityksen enemmistöosakkaaksi, koska tubettajille itselleen haluttiin täysi valta tapahtuman sisällöstä ja muodosta. Tapahtumaa luotsaa espoolainen Jussi Koski, joka toimii kauden 2017–2018 Suomen tubettajat ry:n puheenjohtajana. Vuonna 2018 Tubeconiin rakennettiin TubeCity, jonka esikuvana oli ollut yöllinen Tokio ja jonka eri kaupunginosissa olivat edustettuina eri YouTube-genret. Tapahtuman palkintogaala oli ensimmäistä kertaa Tubecon Video Awards, jossa palkittiin YouTube-kanavien sijaan vuoden parhaita videoita.
Martin (elokuva)
Martin on George A. Romeron vuonna 1977 käsikirjoittama ja ohjaama indie-kauhuelokuva. Martin on vampyyrielokuva ilman yliluonnollista elementtiä ja Romero selvästikin pyrki luomaan elokuvan avulla modernia vampyyrielokuvaa. Elokuvassa vampyyriksi itsensä mieltävä Martin on selvästi mieleltään järkkynyt.
Martin on ensimmäinen niistä elokuvista joissa Romero teki yhteistyötä erikoistehostetaiteilija Tom Savinin kanssa.
FS Friant (1893)
Friant oli Ranskan laivaston vuonna 1893 vesillelaskettu Friant-luokan panssarikansiristeilijä.
Alus tilattiin Brestin laivastontelakalta ja sen köli laskettiin vuonna 1891. Alus laskettiin vesille 17. huhtikuuta 1893 ja se otettiin palvelukseen huhtikuussa 1895.
Alus saapui vuonna 1914 Newfoundlandista Marokkoon. Alus palveli asemalla, kunnes se siirrettiin vuonna 1918 Mudrosiin 3. sukellusvenelaivueen emälaivaksi. Alus poistettiin alusluettelosta vuonna 1920, jonka jälkeen se romutettiin.
FS Bugeaud (1893)
Bugeaud oli Ranskan laivaston vuonna 1893 vesillelaskettu Friant-luokan panssarikansiristeilijä.
Alus tilattiin Cherbourgin laivastontelakalta ja sen köli laskettiin kesäkuussa 1891. Alus laskettiin vesille 29. elokuuta 1893 ja se otettiin palvelukseen toukokuussa 1896.
Alus poistettiin vuonna 1907 alusluettelosta ja se romutettiin.
Levitators
The Levitators on suomalainen pitkän linjan reggaebändi. Levitatorsin alkuperäisiä jäseniä olivat Jussi Tirronen, Vesa Järvinen ja Esa Kärenmäki, jotka tapasivat 1970 -luvun lopulla Lahdessa, opiskellessaan Yhteiskoulun lukiossa. 70-luvun lopulla bändissä oli mukana myös Jari Eskola (1978-1982). 1980 -luvun alussa bändin työnimenä oli Levitationaires. Mukana oli tuolloin Teemu Virtanen (1980-1983), Jarmo "Jape" Åhman (1980-1982) ja Janne Nyman (1980-1981). Vuonna 1982 bändiin liittyi Ossi Helin ja Esa Kaalikoski (1982-1985) ja vuonna 1983 Juhani "Jylle" Tolvanen, jolloin Levitatationaires nimi oli vaihtunut yksinkertaisempaan muotoon Levitators ja bändi teki ensimmäisen virallisen keikkansa, ravintola Nuutissa, Lahdessa.
Levitators on esittänyt koko pitkän uransa ajan englanninkielistä jamaikalaista rytmimusiikkia skasta aina dance halliin, lähimpänä sydäntä ehkä kuitenkin sellainen musiikki, mitä alun perin opeteltiin levyiltä soittamaan 1980-luvun alkuvuosina, eli 70/80 -lukujen taitteen rockers ja early dance hall -tyyli. Levitators on pisimpään yhtäjaksoisesti Suomessa toiminut reggaebändi. Vuonna 1995 bändiin liittyi Mikko Parviainen, aluksi vetopasuunaa, mutta sittemmin saksofoneja soittaen. Viimeiseksi bändiin on liittynyt laulaja Päivi Lahti. Vesa Järvinen lopetti bändissä vuonna 2014. Samana vuonna Esa Kaalikoski teki paluun bändiin, tällä kertaa kosketinsoittajana.
Levitatorsin pisimpään vaikuttanut kokoonpano on ollut:Pitkän uransa aikana Levitators on esiintynyt lukuisissa paikoissa ja useilla eri festivaaleilla. Bändi on julkaissut seuraavat levyt:
Zor Alef
Zor Alef () (s. 5. joulukuuta 1976) on venäläis-bulgarialainen, Venäjällä ja Bulgariassa asuva henkinen opettaja, luennoitsija ja kirjailija.
Ensimmäisen mystiikka-aiheisen kirjan "Vihityn Risti" () hän julkaisi vuonna 1993, jonka jälkeen on perustanut Eheä Oppi -nimisen henkisen koulun () joka toimii Venäjällä, Bulgariassa, Kyproksella, Saksassa, Suomessa ja muissa Euroopan maissa.
Zorin kirjoja on käännetty vuoteen 2015 mennessä Bulgarian kielelle.
Zorin vuonna 2000 perustama Eheän Opin koulu tarjoaa järjestelmällistä opetusta, joka on seuraavien oppien henkinen ja filosofinen synteesi:
Hyundai Accent
Hyundai Accent on korealaisen autonvalmistaja Hyundain automalli, jota on valmistettu vuodesta 1994 lähtien. Koreassa malli tunnetaan nimellä Hyundai Verna.
Hyundai Accent WRC on Accent-malliin perustuva WRC-ralliauto. Hyundai kilpaili autolla virallisena tehdastallina vuosina 2000–2003, ja tallin kuljettajistoon kuului muun muassa Armin Schwarz, Kenneth Eriksson sekä nelinkertainen maailmanmestari Juha Kankkunen. Tulokset olivat melko vaisuja, ja parhaimmiksi saavutuksiksi jäi kaksi neljättä sijaa.
Hyundai teki vuonna 2014 paluun rallin MM-sarjaan i20 WRC -autolla.
Hyundai Accent WRC
Hyundai Accent WRC oli eteläkorealaisen Hyundain Accent-mallin perustunut WRC-luokan ralliauto, jonka kehitystyöstä vastasi englantilainen, Milton-Keynesissä toimiva Motor Sport Developments Ltd (MSD). Auton kehitystyö aloitettiin vuonna 1999 ja auton ensiesiintyminen MM-ralleissa oli Monte Carlon rallissa vuonna 2000. Autosta rakennettiin kolme eri kehitysversiota, mutta kaiken kaikkiaan tulokset eivät olleet sillä tasolla, mitä Korean päämajassa oli toivottu ja koko WRC-projekti lakkautettiin kesken kauden 2003. Hyundain autot eivät olleet mukana enää kauden neljässä viimeisessä rallissa. Parhaaksi suoritukseksi jäi Alister McRaen ajama neljäs sija kauden päättäneessä Britannian MM-rallissa 2001.
Sipi Savolainen
Olli Sipi Samuli Savolainen (s. 27. marraskuuta 1971 Rääkkylä) on entinen suomalainen jalkapalloilija. Hän oli pelipaikaltaan hyökkääjä, joka pystyi pelaamaan keskellä tai laidalla.
Savolainen oli Myllykosken Pallon kasvatti. Hän debytoi seuran edustusjoukkueessa I divisioonassa kaudella 1988. Savolainen oli mukana voittamassa I divisioonaa vuonna 1991. Hän pelasi ensimmäisellä ja ainoalla pääsarjakaudellaan 15 ottelua, joissa hän teki yhden maalin. Kaudeksi 1993 Savolainen siirtyi MyPan reservijoukkueeseen pelaamaan II divisioonaa. Syksyllä hän lähti Yhdysvaltoihin opiskelemaan liiketaloutta James Madisonin yliopistoon. Savolainen kävi yliopistoa vuoteen 1996 saakka, pelaten kesäisin Suomessa Kakkosta Inkeroisten Purhassa. Hän pelasi myöhemmin samalla sarjatasolla myös Mikkelin Kissoissa sekä FC Hämeenlinnassa.
Savolainen on edustanut Suomen poikamaajoukkueita yhteensä 17 kertaa. Hän työskentelee nykyään Walki Oy:ssä linjaorganisaatiotoimessa.
Audi RS5 DTM
Audi RS5 DTM on Audin kaudeksi 2013 rakentama DTM -auto, jolla talli osallistuu sarjaan. Audi esitteli auton Genovan autonäyttelyssä 2014
Vaikka auto pohjautuu vakioautoon, autossa on kuitenkin hiilikuitu vahvisteinen alusta ja turvakaarilla lujitettu kori, jossa on myös integroitu polttainesäiliö. Autosta täyttää kaikki DTM-sarjan säännöt kaudella 2014. Autosta löytyy DTM:n hyväksymään 6-vaihteinen vaihdelaatikko, auto painaa 1110 kg (kuljettajan kanssa), polttoainetankin tilavuus on 118 litraa, autossa on standardien mukainen takasiipi, jota voidaan kallistaa 0-20 ° kulmaan. Lisäksi autossa on erilliset etu- ja takadiffuusorit, erillisjousitus edessä ja takana. Autossa käytetään 18-tuumaisia, alumiinivanteilla varustettuja, renkaita, jotka ovat edessä 300/680/R18 ja takana 320/710/R18. Auton moottori tuottaa n. 500 hv, ja vääntöä moottorissa on 500 Nm.
† = Kuljettaja keskeytti kilpailun, mutta koska oli ajanut kisasta yli 75%, sai sijoituksen.
Aston Martin Cygnet
Aston Martin Cygnet on Aston Martinin vuosina 2011–2013 valmistama kaupunkiauto, joka on uudelleennimetty versio Toyota iQ:sta. Myös Aston Martin Cygnet rakennettiin ja suunniteltiin Smart Fortwon haastajaksi. Cygnetin pituus on vain 3 078 mm, tehden siitä Aston Martinin pienimmän auton.
Cygnetin pienen moottorin ansiosta hiilidioksidipäästöt ovat vain 110 g CO2/km ja bensiinin kulutuskin vain 4 litraa / 100 km.
Aston Martin ilmoitti syyskuussa 2013 lopettavansa Cygnetin valmistuksen. Näin ollen Cygnetistä tuli Aston Martinin historian toiseksi vähiten valmistettu auto, Aston Martin Viragen jälkeen, jota tehdas valmisti vain yhden vuoden. Aston Martinin syy lopettamiselle olivat pienet myyntiluvut, sillä Cygnetiä myytiin vain noin 150 kappaletta vuodessa, kun tavoitteena oli myydä 4 000 autoa vuodessa.
Antimilitarismi
Antimilitarismi on aate, jonka kannattajat vastustavat valtioiden välistä sodankäyntiä, ja yhteiskuntien sisäistä sotilaallistumista eli militarisoitumista. Toisin kuin pasifistit, antimilitaristit eivät siis kieltäydy ehdottomasti kaikesta väkivallasta.
Antimilitaristinen teoria liittyy hyvin vahvasti nationalismin, imperialismin ja kapitalismin kriittiseen analyysiin. Liikkeenä se levisikin erityisesti internationalististen aatteiden – sosialismin ja anarkismin – mukana. Toisaalta antimilitarismi oli keskeinen osa internationalistien itseymmärrystä ja määrittelyä.
Internationalistit kieltävät ajatuksen, että eri maissa asuvien ihmisten intressit olisivat lähtökohtaisesti ristiriistaiset. Sodankäynti valtioiden välillä on erityisen tuhoisaa, sillä se hämärtää todellisia ristiriitoja eri luokkien välillä. Heidän mukaansa sodan hyötyjä on aina hallitseva luokka, sillä sota katkoo valtioiden rajat ylittäviä solidaarisuuden siteitä ja asettaa eri maiden työväenluokat taistelemaan toisiaan vastaan.
Antimilitaristit ovat vastustaneet vahvasti myös yhteiskuntien militarisoitumista, eli armeijan ja poliisin – niin kutsuttujen väkivaltakoneistojen – aseistuksen kiihtymistä ja yhteiskunnallisen roolin laajenemista. Kritiikin mukaan armeijan ja poliisin roolien laajeneminen kansalaisyhteiskuntaan antaa laitoksille yhä enemmän valtaa, ja johtaa lopulta poliisivaltion syntyyn tai totalitarismiin.
Vaarallinen kaunotar
Vaarallinen kaunotar ("She Done Him Wrong") on Lowell Shermanin ohjaama elokuva vuodelta 1933. Se perustuu pääosanäyttelijän Mae Westin omaan Broadway-näytelmään "Diamond Lil". Elokuva valittiin 1996 Yhdysvaltojen Kongressin kirjaston National Film Registryyn.
Elokuva on tehty nopeasti, kolmessa viikossa. Se oli kuitenkin parhaan elokuvan Oscar-ehdokkaana, mutta palkinnon sai Frank Lloydin "Cavalcade".
1890-luvun New Yorkiin sijoittuvassa tarinassa Lady Lou on laulajana epämääräisen miesystävänsä Gus Jordanin baarissa. Lady Louta tavoitteleva yhtä epämääräinen Dan Flynn yrittää paljastaa Loulle Jordanin rötökset. Lähistöllä työskentelee Pelastusarmeijaa muistuttavan yhteisön kapteenin Cummingsin valepuvussa liittovaltion agentti, joka selvittelee baarin rikollisia puuhia.
Timo Peltosen mukaan jälki on työtahdin mukainen, mutta myös aika on jättänyt jälkensä, sillä käsitys huumorista, seksikkyydestä ja elokuvan rakenteesta on nykyisin toisenlainen. Silti elokuva muistetaan – Cary Grantin ja Mae Westin ansiosta – toisin kuin "Cavalcade". Arto Pajukallion mukaan elokuva on kankeahko, mutta se vaikutti osaltaan siihen, että alan sisäisen moraalisäännöstön Haysin ohjeiston noudattamista alettiin valvoa..
Swartbergin vuoristo
Swartbergin vuoristo on Etelä-Afrikan lounaisosassa sijaitsevan Länsi-Kapin korkein vuoristo. Sen korkein kohta on 2325 metriä ja matalimmat alueet ovat 700 metrin korkeudessa. Vuoristo on enimmäkseen hiekkakivimassiivia. Sinne pääsee useita päivävaellusreittejä pitkin ja myös pitempää reittiä, jonka kulkemiseen menee noin viisi päivää. Vuoriston solista yksi on Swatbergin sola, joka sijaitsee lähellä Prince Albertin ja Oudtshoornin kaupunkeja. Solasta etelään sijaitsee Little Karoon autiomaa ja pohjoispuolella sijaitsee Great Karoon autiomaa. Vuoristossa on paljon keväällä kukkivia kasveja ja syksyllä kukkivia kasveja ovat proteat. Alueella on 130 lintulajia, muun muassa medestäjiä, kapinmesikoita, kirjokalastajia ja kolme kotka lajia. Alueella on myös antilooppeja ja kalliotamaani.
Lowell Sherman
Lowell J. Sherman (11. lokakuuta 1885 – 28. joulukuuta 1934) oli yhdysvaltalainen näyttelijä ja elokuvaohjaaja. Hän oli 1930-luvun alkupuolella sekä näyttelijänä että ohjaajana samassa elokuvassa, mikä siihen aikaan oli poikkeuksellista. Sittemmin hän keskittyi pelkästään ohjaamiseen. Hän kuoli keuhkokuumeeseen lyhyen aikaa sairasteltuaan ollessaan uransa huipulla menestyselokuviensa "Vaarallinen kaunotar" ja "Viattomuuden kukka" jälkeen.
Morning Glory
Morning Glory tarkoittaa seuraavia:
Sudwalan luolat
Sudwalan luolat on tiedettävästi vanhin luolasto maailmassa. Se sijaitsee Etelä-Afrikassa, Mpumalanga provinssissa ja Mankelekelevuoriston alueella. Luolaston vanhimpien osien on arvioitu olevan 240 miljoonaa vuotta vanhoja. Luolasto on kalkkikiviluolasto, jossa on tippukivimuodostumia ja pylväsmuodostumia. Suurin luola, jota kutsutaan P. R. Owenin saliksi, on suurin dolomiittiluola maailmassa: Sen leveys on 70 metriä ja 37 metriä korkea. Luolaston pituudeksi on arvioitu 30 km. Yksi luolista sisältää aragoniittikristalleja. Siellä järjestetään yleisölle tunnin mittaisia kierroksia. Lisäksi siellä järjestetään kuukausittain pidempiä kierroksia.
Tampere Maraton
Tampere Maraton on Ratinan, Hatanpään ja Härmälän alueilla Pyhäjärven rannassa Tampereella järjestettävä juoksutapahtuma. Ennen vuotta 2014 juoksu tunnettiin nimellä "Varala Maraton". Nykymuodossaan Tampere Maraton on järjestetty vuodesta 2014. Ajankohta on ollut elokuun loppu ja osallistujamäärä n. 1000. Juoksumatkoina ovat maratonin lisäksi puolimaraton, 10 km, maratonviesti 4-henkisille joukkueille sekä minimaraton lapsille. Tapahtuman järjestäjä on "Tampereen Maratonklubi" (entinen "Varalan Maratonklubi"). Seura järjestää myös maratonkoulutusta, yhteislenkkejä ja säännöllisiä kuukausimaratoneja.
Tampere Maratonin edeltäjä "Varala Maraton" oli vuosittain Tampereella 2009-2013 järjestetty juoksutapahtuma. Tapahtuman järjestäjinä toimivat Varalan Maratonklubi ja Varalan Urheiluopisto. Vuonna 2009 Varala Maraton juhlisti urheiluopiston 100-vuotista historiaa. Vuosina 2010-2013 reitti kiersi Pispalan ja Tahmelan maastossa paljolti Pyhäjärven rannan tuntumassa. Osallistujamäärä oli yleensä noin 500.
Federica Mogherini
Federica Mogherini (s. 16. kesäkuuta 1973) on italialainen vasemmistopoliitikko ja maan entinen ulkoministeri. Mogherini nimitettiin Euroopan unionin ulkoasioiden ja turvallisuuspolitiikan korkeaksi edustajaksi elokuussa 2014. Hän aloitti tehtävässä marraskuun 2014 alussa.
Mogherinilla on tutkinto politiikan tutkimuksesta Rooman yliopistosta.
Mogherini toimi kansanedustajana Italian parlamentissa 2008−2014. Ennen nimittämistään Junckerin komissioon hän toimi 2013−2014 Italian valtuuskunnan johtajana Naton parlamentaarisessa yleiskokouksessa ja 2014 Italian ulkoministerinä. Hän on Italian ulkopoliittisen instituutin jäsen vuodesta 2008.
Tampereen yliopiston kunniatohtori, vuonna 2018
Mogherini on naimisissa ja hänellä kaksi lasta.
Odain Rose
O'Dain Ovany Rose (s. 19. heinäkuuta 1992 Port Antonio, Jamaika) on jamaikalaissyntyinen ruotsalainen pikajuoksija. Seuratasolla hän edustaa IFK Umeåta.
Rose muutti 3-vuotiaana äitinsä kanssa Jamaikalta Ruotsiin. Göteborgin sisäratojen EM-kisoissa 2013 hän oli viides 60 metrillä. Sopotin sisäratojen MM-kisoissa 2014 hän karsiutui alkuerissä. Suomi–Ruotsi-maaotteluun Rose osallistui ensimmäisen kerran vuonna 2011. Vuoden 2014 maaottelussa hän oli 100 metrillä toinen.
Rosen ennätys 100 metrillä on vuonna 2014 Göteborgissa juostu 10,30. 60 metrillä hänen ennätyksensä on 6,62 (2013).
Ossi Kekki
Ossi Olavi Kekki (s. 29. lokakuuta 1993 Lahti) on suomalainen juoksija, joka kilpailee pääosin 1 500 ja 5 000 metrin matkoilla. Hän edustaa Lahden Ahkeraa ja häntä valmentaa isä Tapio Kekki.
Kekki voitti Suomen-mestaruuden 5 000 metrillä Oulun Kalevan kisoissa vuonna 2016. Jyväskylän Kalevan kisoissa vuonna 2018 Kekki juoksi hopealle 10 000 metrillä.
Kekki on saavuttanut sisäratojen SM-kilpailuissa kultaa 3 000 metrillä 2016 ja pronssia 1 500 metrillä 2013. Hän on voittanut myös useita maasto- ja viestijuoksun SM-mitaleita. Suomi–Ruotsi-maaottelussa 2014 Kekki sijoittui toiseksi 5 000 metrillä silloisella ennätyksellään 14.26,36.
Vuonna 2015 Kekki ei kilpaillut lainkaan, mutta palasi kilpailuihin hallikaudella 2016.
FS Descartes (1894)
Descartes oli Ranskan laivaston vuonna 1894 vesillelaskettu Descartes-luokan panssarikansiristeilijä.
Alus tilattiin Ateliers et Chantiers de la Loirelta ja sen köli laskettiin elokuussa 1892. Alus laskettiin vesille 27. syyskuuta 1894 ja se otettiin palvelukseen heinäkuussa 1896.
Alus palveli Länsi-Intian saaristossa vuosina 1914-1917, jona aikana se kolaroi kahdesti. Ensin espanjalaisen rahtialuksen "SS Telesforan" ja sitten brittiläisen "SS Strathmoren" kanssa. Alus palasi Lorientiin, jossa se siirrettiin reserviin. Aluksen kymmenen 100 millimetrin tykkiä korvattiin sukellusveneentorjuntajärjestelmällä ja sen neljä 164 millimetrin tykkiä luovutettiin maavoimille. Alus poistettiin vuonna 1920 alusluettelosta ja se romutettiin.
FS Pascal (1895)
Pascal oli Ranskan laivaston vuonna 1895 vesillelaskettu Descartes-luokan panssarikansiristeilijä.
Alus tilattiinToulonin laivastontelakalta ja sen köli laskettiin joulukuussa 1893. Alus laskettiin vesille 26. syyskuuta 1895 ja se otettiin palvelukseen vuonna 1897.
Alus poistettiin vuonna 1911 alusluettelosta ja se romutettiin.
FS D’Assas (1896)
D'Assas oli Ranskan laivaston vuonna 1898 palvelukseenotettu D'Assas-luokan panssarikansiristeilijä.
Alus tilattiin Ateliers et Chantiers de la Loirelta ja sen köli laskettiin vuonna 1894. Alus laskettiin vesille 28. maaliskuuta 1896 ja se otettiin palvelukseen maaliskuussa 1898.
Alus poistettiin vuonna 1914 alusluettelosta ja se romutettiin.
PUK (täsmennyssivu)
Puk tai PUK voi tarkoittaa ainakin seuraavia asioita:
Olli Kivinen (toimittaja)
Olli Kivinen (24. maaliskuuta 1939 Kemi – 20. heinäkuuta 2014 Palojärvi, Vihti) oli suomalainen toimittaja, joka muistetaan parhaiten kolumneistaan. Hän työskenteli "Helsingin Sanomissa" 1960–2004, mutta jatkoi lehden kolumnistina vielä eläkkeelle jäätyäänkin. Kivisen kolumnit käsittelivät yleensä kansainvälisiä kysymyksiä. Hän kannatti Suomen liittymistä Euroopan unioniin, ja viimeisissä kolumneissaan hän otti kantaa myös Nato-jäsenyyden puolesta.
Kivinen aloitti uransa "Helsingin Sanomissa" ylioppilaana kesällä 1960. Hän työskenteli lehden toimittajana 1962–1964, Lontoon kirjeenvaihtajana 1964–1970, ulkomaantoimituksen uutispäällikkönä 1970–1975 ja esimiehenä 1975–1993, ulkomaansivujen kolumnistina 1977–1993 sekä pääkirjoitussivun kolumnistina ja pääkirjoitustoimittajana vuodesta 1993. Kivinen toimi myös "The Timesin" Helsingin kirjeenvaihtajana 1962–1964 ja 1970–1996 sekä "The Independentin" Helsingin kirjeenvaihtajana 1988–1989.
Olli Kivisen isä oli Veitsiluoto Oy:n johtaja, vuorineuvos Lauri Kivinen. Hänen setänsä oli toimittaja ja kirjailija Ilmari Kivinen (pakinoitsija Tiitus).
Olli Kivinen
Olli Kivinen -nimisiä henkilöitä ovat:
FS Cassard (1896)
Cassard oli Ranskan laivaston vuonna 1898 palvelukseenotettu D'Assas-luokan panssarikansiristeilijä.
Alus tilattiin Cherbourgin laivastontelakalta ja sen köli laskettiin vuonna 1894 . Alus laskettiin vesille 27. toukokuuta 1896 ja se otettiin palvelukseen helmikuussa 1898.
Alus oli ensimmäisen maailmansodan läntisellä Välimerellä ja vuodesta 1917 Punaisella merellä osana Intian valtamerelle sijoitettua laivasto-osastoa. Se liitettiin osaksi tykistökoulua 1922-1923, jolloin aluksen tykkitornit oli poistettu. Alus poistettiin alusluettelosta 1924 ja se romutettiin seuraavana vuonna.
FS Du Chayla (1895)
Du Chayla oli Ranskan laivaston vuonna 1898 palvelukseenotettu D'Assas-luokan panssarikansiristeilijä.
Alus tilattiin Cherbourgin laivastontelakalta ja sen köli laskettiin maaliskuussa 1894. Alus laskettiin vesille 10. marraskuuta 1895 ja se otettiin palvelukseen helmikuussa 1898.
Alus osallistui vuonna 1907 Casablancan maihinnousuun. Ensimmäisessä maailmansodassa se oli Atlantilla vuosina 1914-1916 ja Punaisella merellä vuosina 1916-1918 ennen palvelustaan Libanonin rannikolla sodan lopulla. Alus oli Mustallamerellä vuosina 1918-1919. Vuonna 1918 pääosa aluksen tykeistä luovutettiin maavoimille ja alukselle jäi ainoastaan kaksi 164 , neljä 76 ja neljä 47 millimetrin tykkiä. Alus poistettiin alusluettelosta vuonna 1921 ja se romutettiin vuonna 1923.
Daniel Ståhl
Daniel Arvid Paavali Ståhl (s. 27. elokuuta 1992) on Ruotsia edustava kiekonheittäjä, joka on etniseltä taustaltaan ruotsinsuomalainen. Hänen ennätyksensä on vuonna 2017 Ruotsin Sollentunassa heitetty 71,29 m. Tuloksellaan hän rikkoi Ricky Bruchin lähes 33 vuotta vanhan Ruotsin ennätyksen kolmella senttimetrillä. Sivulajiaan kuulaa Ståhl on työntänyt parhaimmillaan 19,38 m.
Stähl saavutti hopeaa Lontoon MM-kilpailuissa 2017 toisen kierroksen heitollaan 69,19. Hän hävisi vain kaksi senttimetriä kilpailun voittaneelle Andrius Gudžiusille. Berliinin EM-kisoissa 2018 Ståhl saavutti hopeaa häviten Andrius Gudžiusille 23 senttimetrillä. Vuoden 2015 MM-kilpailuissa Pekingissä Ståhl oli viides tuloksella 64,73 m. Amsterdamin EM-kisoissa 2016 Ståhl sijoittui viidenneksi tuloksella 64,77 m. Hän oli mukana myös vuoden 2014 EM-kisoissa Zürichissä, mutta jäi siellä karsintaan heitettyään 59,01 metriä. Rion olympialaisissa 2016 hän jäi kiekon karsintaan heitettyään 62,26 m.
Ståhl edustaa Spårvägens FK:ta. Hän voitti kiekonheiton vuosien 2014, 2015, 2016, 2017 ja 2018 Suomi–Ruotsi-maaotteluissa.
Ståhlin äiti Taina Laakso voitti kuulantyönnössä pronssia sisäratojen Suomen-mestaruuskilpailuissa 1977.
Ståhl valittiin Ruotsissa vuoden 2017 miesurheilijaksi.
Borran luolat
Borran luolat on Intiassa, sijaitseva kalkkikiviluolasto. Se sijaitsee Itä-Ghatin vuoristossa, Ananthagirin kukkuloilla. Alue on syrjäinen ja lähin vuoristoasema sijaitsee 15 km:n päässä Arakun laaksossa. Lähin kaupunki on Visakhapatnam 95 kilometrin päässä. Luolat ovat muodostuneet Gosthanijoen virtauksen vaikutuksesta. Luolastossa olevilla tippukivi- ja pylväsmuodostumilla on paikallisille asukkaille uskonnollista merkitystä.
FS Catinat (1896)
Catinat oli Ranskan laivaston vuonna 1898 palvelukseenotettu Catinat-luokan panssarikansiristeilijä.
Alus tilattiin Forges et Chantiers de la Méditerranéelta ja sen köli laskettiin helmikuussa 1894. Alus laskettiin vesille 8. lokakuuta 1896 ja se otettiin palvelukseen vuonna 1898.
Alus poistettiin alusluettelosta vuonna 1911 ja se romutettiin.
FS Protet (1898)
Protet oli Ranskan laivaston vuonna 1898 vesillelaskettu Catinat-luokan panssarikansiristeilijä.
Alus tilattiin Forges et Chantiers de la Girondelta ja sen köli laskettiin maaliskuussa 1896. Alus laskettiin vesille 6. heinäkuuta 1898 ja se otettiin palvelukseen helmikuussa 1899.
Alus poistettiin alusluettelosta vuonna 1910 ja se romutettiin.
Itay Shechter
Itay Menachem Shechter (; s. 22. helmikuuta 1987 Ramat Yishai, Israel) on israelilainen jalkapalloilija, joka edustaa Ligat ha'Alissa pelaavaa Maccabi Haifa FC:tä. Pelinumerolla 9 pelaavan Shechterin pelipaikka on hyökkääjä. Hän kuuluu Israelin jalkapallomaajoukkueeseen. Shechter on molempijalkainen.
Israelissa uransa aloittanut Shechter siirtyi ensimmäistä kertaa ulkomaille vuonna 2011, kun hän siirtyi Hapoel Tel Aviv FC:stä saksalaiseen 1. FC Kaiserslauterniin. Hapoelin riveissä Shechter pääsi pelaamaan Mestareiden liigaa vuonna 2010. Kaiserslauternia Shechter edusti vuoteen 2013 asti tekemättä läpimurtoa. Hän kävi välillä lainalla Valioliigan Swansea Cityssä onnistumatta sielläkään. Kaudeksi 2013-14 Shecheter palasi takaisin Tel Aviviin, mutta puolen vuoden ja seitsemän liigamaalin jälkeen hänet lainattiin tammikuussa 2014 Ligue 1:n nousijaseuraan FC Nantesiin. Hän ei tehnyt lainapestinsä aikana yhtään maalia, mutta Nantes osti hänet silti omakseen kesällä 2014. Helmikuussa 2015 Shechter siirtyi kotimaansa Maccabi Haifa FC:hen.
Israelin jalkapallomaajoukkueessa 178 senttimetriä pitkä Shechter debytoi vuonna 2009 ja on ollut yksi maajoukkueen tärkeistä pelaajista.
FS D’Estrées (1897)
D'Estrées oli Ranskan laivaston D'Estrées-luokan panssarikansiristeilijä.
Alus tilattiin Rochefortin laivastontelakalta. Sen köli laskettiin maaliskuussa 1897 ja alus laskettiin vesille vielä samana vuonna 27. lokakuuta. Alus otettiin palvelukseen 1899.
Alus siirrettiin ensimmäisen maailmansodan alkaessa Kanaalista Lähi-Itään ja edelleen Punaiselle merelle 1916. Alus modernisoitiin La Ciotatin telakalla, jonka jälkeen se jatkoi palvelustaan Kauko-Idässä. Alus poistettiin alusluettelosta lokakuussa 1922 ja se romutettiin 1924.
FS Infernet (1899)
Infernet oli Ranskan laivaston D'Estrées-luokan panssarikansiristeilijä.
Alus tilattiin Bordeauxista Forges et Chantiers de la Girondelta. Sen köli laskettiin joulukuussa 1896 ja alus laskettiin vesille 7. syyskuuta 1899. Alus otettiin palvelukseen 1900.
Alus ajoi matalikolle 22. marraskuuta 1910.
Abderrahmane Hammad
Abderrahmane Hammad (; s. 27. toukokuuta 1977 Dellys, Algeria) on uransa jo lopettanut algerialainen korkeushyppääjä ja olympiapronssimitalisti. Hammad saavutti pronssia vuoden 2000 kesäolympialaisista Sydneystä tuloksella 232. Hammad on myös kolminkertainen Afrikan mestari. MM-kisoissa neljästi mukana olleen Hammadin paras sijoitus MM-kisoista on vuoden 2001 kisojen yhdeksäs sija. Hänen ennätyksensä on 234, joka on myös Algerian ennätys.
Il conquistatore di Atlantide
Il conquistatore di Atlantide (”Atlantiksen valloittaja”) on vuonna 1965 valmistunut italialais-egyptiläinen seikkailuelokuva. Tyylilajiltaan peplumia edustavan elokuvan on ohjannut Alfonso Brescia. Sen sankaria Heraklesta esittää Adriano Bellini alias Kirk Morris.
Pohjois-Afrikan rannikolle haaksirikkoutunut Herakles kohtaa prinsessa Virnan sekä tämän isän šeikki Assurin ja prinssi Karrin, jotka syyttävät toisiaan heidän beduiiniheimojaan vastaan tehdyistä hyökkäyksistä. Niiden takana ovat salaperäiset naamiomiehet, jotka pian kaappaavat Virnan. Herakles ja Karr seuraavat heidän jälkiään rauniokaupunkiin, joka osoittautuu muinaisen Atlantiksen jäänteeksi. Sitä hallitsevat kuningatar Ming ja hänen apurinsa Ramir, jotka aikovat valloittaa koko maailman voittamattomien zombisotureidensa avulla. Herakles pelastaa Virnan ja tulivuorenpurkaus tuhoaa Atlantiksen ja sen asukkaat.
"Il conquistatore di Atlantide" on kuvattu Techniscope-laajakangastekniikalla Technicolor-väreissä Incir De Paolisin studiolla Roomassa sekä ulkokuvien osalta Egyptissä. Sitä on pidetty Vittorio Cottafavin "Herkules – Atlantiksen valloittajan" jäljitelmänä, mutta todellisuudessa elokuvilla on vain vähän yhteistä.
Elokuva on yksinkertainen mutta viihdyttävä toimintaseikkailu, ja roskaleffoistaan tunnetun Alfonso Brescian ohjaustyöksi yllättävänkin huoliteltu ja järkevä. Sen ansioita ovat Egyptin karut maisemat sekä tekijöiden naiivi mielikuvitus, joka yhdistää vapaasti aineksia antiikin mytologiasta Flash Gordon -tyyliseen tieteisfiktioon ja kauhugenreen.
Diaminopimeliinihappo
Diaminopimeliinihappo (CHNO) on aminohappoihin kuuluva orgaaninen yhdiste. Diaminopimeliinihappoa ei normaalisti esiinny proteiineissa, mutta se on tärkeä osa bakteerien soluseinän rakennetta. Myös kasvit kykenevät tuottamaan yhdistettä ja se on osa lysiinin biosynteesiä.
Bakteerit syntetisoivat diaminopimeliinihappoa tetrahydropikoliinidihaposta. Yhdistettä muodostuu tetrahydropikolliinidihaposta kolmea eri reittiä. Tetrahydropikoliinidihappo voidaan transaminoida suoraan meso-diaminopimeliinihapoksi tai L,L-diaminopimeliinihapoksi L,L-diaminopimelaattitransaminaasin katalysoimana. Diaminopimeliinihapon L,L-muoto ja meso-muoto voidaan muuttaa toisikseen diaminopimelaattiepimeraasin katalysoimana. Kolmas diaminopimeliinihappoa tetrahydropikoliinihaposta muodostava reitti sisältää sukkinyylijohdannaisen muodostamisen tetrahydropikoliinihaposta, transaminoinnin ja hydrolyysin diaminopimeliinihapoksi. Kasvit ja eräät grampositiiviset bakteerit sekä syanobakteerit tuottavat yhdistettä suoralla transaminoinnilla ja gramnegatiiviset bakteerit sekä osa grampositiivisista bakteereista käyttävät epäsuoraa sukkinylointireittiä.
Diaminopimeliinihappo on osa sekä grampositiivisten että gramnegatiivisten bakteerien soluseinän peptidoglykaania. Gramnegatiivisilla bakteereilla on ainoastaan meso-diaminopimeliinihappoa, kun taas grampositiivisilla bakteereilla on myös lysiiniä soluseinissään. Kasvit ja bakteerit pystyvät muodostamaan lysiiniä diaminopimeliinihaposta dekarboksyloimalla sen diaminopimeliinihappodekarboksylaasin avulla.
Häränsilmät
Häränsilmät ("Hypochaeris") on asterikasvien heimoon kuuluva kasvisuku. Sukuun kuuluu maailmanlaajuisesti noin 60 lajia. Suvun kasvit muistuttavat maitiaisia ("Leontodon").
FS D’Entrecasteaux (1896)
D'Entrecasteaux oli Ranskan laivaston vuonna 1896 vesillelaskettu panssarikansiristeilijä.
Alus tilattiin Seyne-sur-Meristä Forges et Chantiers de la Méditerranéelta ja sen köli laskettiin syyskuussa 1894. Alus laskettiin vesille 12. kesäkuuta 1896 ja se otettiin palvelukseen vuonna 1899.
Alus poistettiin luettelosta vuonna 1922 ja se lahjoitettiin seuraavana vuonna proomuna Belgialle, joka palautti sen vuonna 1926 maan supistaessa laivastoaan. Alus myytiin 7. maaliskuuta 1927 Puolalle romun hinnalla ja se hinattiin Gdyniaan nimettynä "Król Wladyslaw IV":ksi. Puolassa alus nimettiin vuonna 1930 "Baltykiksi". Alus palveli proomuna ja lopulta saksalaiset romuttivat sen vuonna 1942.
Ténenkou
Ténenkou on kaupunki, kunta ja Moptin alueen Ténenkoun piirin hallinnollinen keskus Malissa. Se sijaitsee Nigerjoen sisämaan suistoalueella 90 kilometriä Moptista länteen. Kunnassa on 11 300 asukasta (vuonna 2009).
Seutu kuuluu kuivuudesta kärsivään Sahelin alueeseen. Asukkaat ovat etupäässä fulbeja, bozoja, bambaroita ja belloja. Vähemmistönä on maureja ja tuaregeja.
Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkein viljelykasvi on riisi. Kotieläimiä ovat naudat, lampaat, vuohet, aasit ja siipikarja.
Bibliothèque Universelle et Revue Suisse
Bibliothèque Universelle et Revue Suisse oli sveitsiläinen kirjallisuuslehti, joka ilmestyi 1862–1924.
Juste Olivier avusti vuodesta 1842 Revue suisse -nimistä kirjallisuulehteä, joka tuli 1860 hänen omistukseensa. Revue suisse yhdistyi 1852 Bibliothèque universelle de Genève -julkaisuun, ja uudeksi nimeksi tuli Bibliothèque universelle et Revue suisse.
Lehden avustajia ovat olleet muun muassa Edmond Gilliard, taide- ja kirjallisuuskriitikko vuosina 1911–1913, ja Charles-Ferdinand Ramuz.
Kylmäveriset tappajat
Kylmäveriset tappajat () on tanskalainen rikossarja, jonka tapahtuvat sijoittuvat Kööpenhaminaan. Sarjan päähenkilöitä ovat sarjamurhaajia jäljittävät Katrine Ries (Laura Bach) ja Thomas Schaeffer (Jakob Cedergren).
"Kylmäveriset tappajat" ensiesitettiin tanskalaisella TV 2 -kanavalla kymmenosaisena sarjana keväällä 2011. Vuotta myöhemmin sarjaa jatkettiin vielä yhdellä elokuvalla, joka esitettiin elokuvateattereissa maaliskuussa 2012. Useissa muissa maissa, kuten Iso-Britanniassa ja Suomessa, sarja on esitetty kuutena osana. Suomessa sarjan kuusi osaa on julkaistu DVD:nä ja sitä on esitetty suoratoistona Netflixissä.
Katin piiri
Katin piiri () on hallintoalue Malin Koulikoron alueella. Sen hallinnollinen keskus on Katin kaupunki. Piirin pinta-ala on 16 897 neliökilometriä. Asukkaita on 948 100 henkeä (vuonna 2009).
Vuoteen 1977 saakka Bamakon piiriin kuulunut alue sijaitsee etupäässä Sudanin vyöhykkeellä Sahelin eteläpuolella. Sen läpi virtaa Nigerjoki. Ennen siirtomaa-aikaa seutu muodosti osan bambaravaltakunnan Beledougoun alueesta. Se oli yksi ensimmäisistä ranskalaisten 1890-luvulla valtaamista alueista.
Piiriin kuuluu Katin kaupunkikunta ja 36 maalaiskuntaa: Baguinéda-Camp, Bancoumana, Bossofala, Bougoula, Daban, Diago, Dialakoroba, Dialakorodji, Diédougou, Dio-Gare, Dogodouman, Dombila, Doubabougou, Faraba, Kalabancoro, Kambila, Kalifabougou, Kourouba, Mandé, Moribabougou, Mountougoula, N’Gabacoro, N’Gouraba, Niagadina, Nioumamakana, N’Tjiba, Ouélessébougou, Safo, Sanankoroba, Sanankoro Djitoumou, Sangarébougou, Siby, Sobra, Tiakadougou-Dialakoro, Tiélé ja Yélékébougou. Asukkaat ovat etupäässä maata viljeleviä bambaroita, kalastajina toimivia bozoja sekä karjanhoitoa harjoittavia fulbeja.
Durandal-luokka
Durandal-luokka oli Ranskan laivaston neljän aluksen hävittäjäluokka.
Ranskalais-suomalainen kauppakamari
Ranskalais-suomalainen kauppakamari ("Chambre de Commerce Franco-Finlandaise") on järjestö, joka edistää Ranskan ja Suomen välisiä kaupallisia suhteita. Se on perustettu 1936. Sen jäseninä on ollut perinteisesti suuryrityksiä, mutta sittemmin siihen on liittynyt myös keskisuuria ja pk-yrityksiäkin.
Kauppakamari pitää tärkeimpänä tehtävänään verkostoitumista. Se järjestää seminaareja, ja puolentoista vuoden välein sen Suomessa ja Ranskassa toimivat yksiköt järjestävät yhteiskokouksen eli Conseil Communin, joka järjestetään vuorotellen joko Ranskassa tai Suomessa.
Kauppakamarin puheenjohtaja on Merja Rinta-Erkkilä.
Kati (Mali)
Kati on kaupunki, kunta ja Koulikoron alueen Katin piirin hallinnollinen keskus Malissa. Se sijaitsee Mandinguevuorten juurella 13 kilometriä maan pääkaupungista Bamakosta luoteeseen. Kunnassa on 115 000 asukasta (vuonna 2009).
Kuntaan kuuluu 14 kaupunginosaa ja yksi kylä. Seudun kanta-asukkaat ovat bambaroita. Heidän lisäkseen kaupungissa asuu malinkeja, fulbeja, soninkeja, maureja, moseja, khasonkoja ja muita kansallisuuksia. 89 % asukkaista on muslimeja, 8 % kristittyjä ja 3 % animisteja.
Kaupunki on saanut alkunsa vuonna 1886 perustetusta Ranskan siirtomaa-armeijan tukikohdasta. Vuonna 1897 sinne perustettiin katolinen lähetysasema. Vuonna 1904 rakennettiin Katin kautta kulkeva rautatie. Myöhemmin kaupunki on toiminut Malin armeijan päämajana, jossa sijaitsee myös armeijan koulutuslaitos. Vuoteen 1977 saakka se kuului Bamakon piiriin.
Katin kautta kulkee Bamakosta Kayesiin johtava valtatie RN1. Sieltä on maantieyhteydet Senegaliin ja Mauritaniaan. Tärkeimmät elinkeinot ovat maanviljely ja karjanhoito. Kaupunki tunnetaan erityisesti vihannestarhoistaan.
Kollegah
Felix Blume (s. 3. elokuuta 1984, Friedberg, Saksa), tunnetaan paremmin taiteilijanimellään Kollegah, on saksalainen rap-artisti. Hänet tunnetaan myös nimellä Der Boss. Blume on levyttänyt levy-yhtiöille Selfmade Records ja Alpha Music Empire.
Blume syntyi Friedbergissä Saksassa vuonna 1984. Hänen äitinsä on saksalainen ja isänsä kanadalainen, joka jätti perheen pian Blumen syntymän jälkeen. Blume varttui Simmernissä ja kääntyi teini-ikäisenä islamin uskoon isäpuolensa kautta.
Kungstornen
Kungstornen () on nimitys kahdelle tornitalolle, jotka sijaitsevat Tukholman Norrmalmin kaupunginosassa Kungsgatan-kadun vastakkaisilla puolilla. Symmetriset rakennukset kuuluvat Tukholman maamerkkeihin. Taloja yhdistää kadun yli neljännen kerroksen korkeudella kulkeva kivinen kävelysilta.
Rakennukset perustuvat arkkitehti Sven Wallanderin vuonna 1915 laatimaan Kungsgatanin kaupunkisuunnitelmaan, joka hyväksyttiin 1919. Pohjoinen Kungstornet rakennettiin Wallanderin piirustusten mukaan 1919–1924. Ivar Callmanderin piirtämä eteläinen Kungstornet valmistui 1925. Molemmat rakennukset ovat 17-kerroksisia ja 60 metriä korkeita. Niitä on sanottu Euroopan ensimmäisiksi pilvenpiirtäjiksi. Molemmat rakennukset ovat toimistotaloja, mutta pohjakerroksissa on liiketilaa ja ylimmässä kerroksessa ravintola.
Journal de Genève
Journal de Genève oli ranskankielisessä Sveitsissä ilmestynyt lehti. Se perustettiin Genevessä, ja se ilmestyi vuosina 1826–1998. Sen julkaisija oli Société Anonyme du Journal de Genève et de la Gazette de Lausanne.
Kansainliiton perustamisen jälkeen lehti sai runsaasti huomiota kansainvälisiä kysymyksiä pohtivilla artikkeleillaan. Vuosien ajan sen tärkein kirjoittaja oli William Martin.
Lehti ilmestyi kaksi kertaa viikossa vuosina 1832–1950, sen jälkeen päivittäin. 1960-luvulla lehdellä oli lauantaisin ilmestynyt kirjallisuusliite "Samedi littéraire". Vuonna 1972 lehti aloitti toimituksellisen yhteistyön vaikeuksissa olleen "Gazette de Lausannen" kanssa, joka yhdistyi 1991 Journal de Genèveen niin, että sen nimi jäi pelkäksi alaotsikoksi. Tappioiden vuoksi Journal de Genève lakkautettiin helmikuun lopussa 1998 painoksen ollessa 32 000 kappaletta. Sen jälkeen kun lausannelainen kustantaja "Edipresse" oli lakkauttanut tappiollisen laatulehden "Nouveau Quotidienin" tarkoituksessa, että lehdet yhdistettäisiin, uusi päivälehti "Le Temps" alkoi ilmestyä maaliskuussa 1998.
Yleisurheilun Afrikan-mestaruuskilpailut
Yleisurheilun Afrikan-mestaruuskilpailut ovat kahden vuoden välein järjestettävät urheilukilpailut Afrikan urheilijoille. Kisoja hallinnoi Afrikan yleisurheiluliitto. Ensimmäiset kisat käytiin vuonna 1979 Senegalin Dakarissa. Joka toiset kisat käydään samana vuonna kesäolympialaisten kanssa.
Eino Ihalainen
Eino Ilmari Ihalainen (s. 27. lokakuuta 1923 Kuopio) on suomalainen rakennusmestari ja kirjailija. Hän on käyttänyt myös nimimerkkiä "Veteraani".
Ihalaisen vanhemmat olivat kirvesmies Jafet Ihalainen ja Rosa Maria Toivanen. Hän kävi kansakoulun ja suoritti kauppakoulun iltakoulun 1938. Rakennusmestariksi Ihalainen valmistui Kuopion teknillisestä oppilaitoksesta 1952.
Ihalainen työskenteli varastomiehenä, kirvesmiehenä ja myllärinä sekä rakennusmestariksi valmistuttuaan mestarina eri työmailla. Hän jäi eläkkeelle 1986 toimittuaan lähes 20 vuotta Uudenmaan tie- ja vesirakennuspiirin rakennusmestarina. Hän on asunut Hyvinkäällä vuodesta 1972.
Ihalainen esiintyi sotavuosien jälkeen iltamatilaisuuksissa kuplettilaulajana. Hän kirjoitti myös pakinoita lehtiin. Ensimmäisen kirjansa Ihalainen julkaisi vuonna 2002.
Uudenkaupungin jäähalli
Uudenkaupungin jäähalli on vuonna 1977 valmistunut jäähalli Uudessakaupungissa.
Jäähallin suurin käyttäjä on jääkiekkoseura Uudenkaupungin Jää-Kotkat mutta sitä on käyttänyt aiemmin muun muassa Lätkä77.
Jäähallissa on seisoma-ja istumakatsomot. Istumapaikkoja on kahdenlaisia, on vihreitä puisia penkkejä ja sinisiä selkänojallisia penkkejä. Näiden lisäksi jäähallissa on yleisölle kaksiosainen kahvio jossa on myynnissä virvokkeita ja Jääkotkien kannatustuotteita. Kahvion toisella puolella on Jääkotkien vanhoja Mestiksen aikaisia lehtijuttuja, siellä on myös edustusjoukkueen otteluissa anniskelualue. Jäähalliin mahtuu nykyään katsomon puolelle noin 2000 henkilöä, mutta Jääkotkien Mestis-otteluita oli aikoinaan seuraamassa parhaimmillaan yli 3000 henkilöä.
Jäähallissa on 4 pukukoppia joiden lisäksi edustusjoukkueelle on oma koppi. Jäähallissa on 12 varustekoppia jotka ovat juniorijoukkueiden käytössä. Lisäksi on huoltotilat, hallin hoitajan toimisto, valmennuskoppi, teroitushuone, tuomarin koppi, Jääkotkien toimisto, lipunmyyntitiski, varustevastaavan koppi ja kahvion toisessa osassa varustekirppis. Katsomoiden alla on lisäksi varustekoppeja jotka on kuitenkin jo poistettu käytöstä.
L’Écho de Paris
L’Écho de Paris oli Pariisissa vuosina 1884–1944 ilmestynyt sanomalehti.
Lehden linja oli konservatiivinen ja kansallismielinen mutta läheni loppua kohden sosialisteja. Sen kirjoittajia olivat muun muassa Octave Mirbeau, Henri de Kérillis, Georges Clemenceau, Henry Bordeaux, François Mitterrand, Jérôme Tharaud ja Jean Tharaud. Toimittajiin kuului muun muassa Franc-Nohain. Sen kuvittajiin kuului Abel Faivre.
Lehti yhdistettiin 1933 lehteen Le Jour, ja sen jälkeinen lehti oli nimeltään Jour-Écho de Paris.
Sandro Ramírez
Sandro Ramírez Castillo tunnetaan paremmin nimellä Sandro; (s. 9. heinäkuuta 1995 Las Palmas, Espanja) on espanjalainen jalkapallohyökkääjä, joka edustaa Primera Divisiónissa pelaavaa Sevillaa. Sandro teki debyyttinsä La Ligassa elokuussa 2014 Villarreal CF:ää vastaan tultuaan vaihdosta kentälle ja viimeisteli myös ottelun ainoan maalin.
Gottfrid
Gottfrid tai Gottfried on miehen etunimi. Nimi on germaanista alkuperää ja merkitsee "Jumalan rauhaa". Muodossa Gottfried nimi esiintyy lähinnä saksankielisissä maissa, muodossa Gottfrid varsinkin Ruotsissa. Nimen englanninkielinen vastine on "Godfrey".
Suomessa nimi Gottfrid on Väestö­rekisteri­keskuksen tietojen mukaan annettu vuoden 2009 loppuun mennessä 733 ja Gottfried noin 60 henkilölle. Gottfridin nimipäivä on suomen­ruotsalaisen kalenterin mukaan 1. syyskuuta.
FS Magenta (1861)
Magenta oli 1862 valmistunut Ranskan laivaston vuonna 1861 vesillelaskettu Magenta-luokan ironclad.
Alus tilattiin Brestin laivastontelakalta ja sen köli laskettiin 22. kesäkuuta 1859. Alus laskettiin vesille 22. kesäkuuta 1861 ja se otettiin palvelukseen 2. tammikuuta 1862.
Aluksella syttyi Toulonissa tulipalo 31. lokakuuta 1875. Miehistö yritti tuloksetta sammuttaa tulipaloa ja saman aikaisesti kastella ruutivarastoja estääkseen niiden räjähdyksen. Sammutustöiden epäonnistuessa miehistö hylkäsi aluksen, joka räjähti hieman myöhemmin. Alus upposi viidentoista metrin syvyyteen Toulonin satama-altaaseen. Alus poistettiin alusluettelosta 31. joulukuuta.
Onnettomuuden tapahtuessa aluksella oli Karthagon löydöksiä, joista merkittävimpiä 2 080 kappaletta steeloja ja vuoden 1874 Pricot de Sainte-Marien kaivauksilta löytämä Vibia Sabinan marmoripatsas.
Aluksen hylky paikannettiin huhtikuussa 1994 ja siitä on sittemmin nostettu steelojen kappaleita. Patsas on osittain entisöity, mutta pahoin vaurioitunutta päätä ei ole kyetty liittämään vartaloon. Osat ovat esillä Louvressa.
FS Solférino (1861)
Solférino oli Ranskan laivaston vuonna 1861 vesillelaskettu Magenta-luokan ironclad.
Alus tilattiin 15. kesäkuuta 1859 Lorientin laivastontelakalta ja sen köli laskettiin 24. kesäkuuta 1859. Alus laskettiin vesille 24. kesäkuuta 1861 ja se otettiin palvelukseen 25. elokuuta 1862 ensimmäisenä päällikkönään Martineau des Chenez. Koeajoissa Cherbourgin edustalla alus oli saavuttanut yhdellä kuusi lapaisella potkurilla 12,9 solmun nopeuden.
Des Chenez luovutti 10. huhtikuuta 1863 aluksen päällikkyyden seuraajalleen Roussinille. Testilaivueen komentaja vara-amiraali Penaud nosti 24. syyskuuta lippunsa aluksella. Alus johti 20. lokakuuta laivueen purjehdukselle Brestistä Madeiralle ja Teneriffalle. Aluksen potkurista irtosi nopeuskokeissa kaksi lapaa ja potkuri korvattiin Cherbourgiin paluun jälkeen nelilapaisella, joka samalla paransi aluksen nopeutta 0,4 solmua.
Alus poistettiin palveluksesta 16. maaliskuuta 1871. Oltuaan ankkurissa Cherbourgissa alus lähti heinäkuussa 1878 Brestiin, jossa se poistettiin alusluettelosta 21. heinäkuuta 1882.
FS Belliqueuse (1865)
Belliqueuse oli Ranskan laivaston vuonna 1863 vesillelaskettu puurunkoinen panssarikorvetti, joka oli valmistettu fregatteja edullisempana aluksena. Alus oli ensimmäinen maapallon kiertänyt ranskalainen ironclad, kun se teki matkan joulukuusta 1867 toukokuuhun 1869. Pääosan urastaan alus oli Tyynellämerellä ennen paluutaan Touloniin, jossa se siirrettiin maalilaivaksi 1886.
Alus tilattiin Toulonin laivastontelakalta ja sen köli laskettiin syyskuussa 1863. Alus laskettiin vesille 6. syyskuuta 1865 ja se aloitti koeajot 30. joulukuuta, mutta alus otettiin palvelukseen vasta 30. lokakuuta 1866.
Palvelukseen otettaessa alus sijoitettiin Tyynenmeren aseman komentajan kontra-amiraali Penhoatin lippulaivaksi. Alus lähti 22. joulukuuta 1867 Toulonista maailmanympärimatkalle ja se saapui Brestiin 26. toukokuuta 1869 oltuaan matkalla 396 vuorokautta ja kierrettyään maapallon ensimmäisenä ranskalaisena ironcladinä. Aluksella nostettiin 15. marraskuuta 1869 Lähi-Idän laivueen kontra-amiraali Chevalierin lippu. Vuonna 1870 alus siirrettiin Uuteen Caledoniaan Läntisen Tyynenmeren viirikön lippulaivaksi, mutta se palasi Touloniin jo 5. kesäkuuta 1871 kontra-amiraali Chevalierin kuoltua. Alus lähetettiin vuonna 1872 Kiinan asemalle, jossa se vapautti "Alman" aseman lippulaivan tehtävästä 1. lokakuuta. Alus palasi Touloniin 3. toukokuuta 1874.
Alus oli 5. kesäkuuta 1877 alkaen kehittämislaivueessa puoli vuotta, jonka jälkeen se siirrettiin reserviin. Alus poistettiin palveluksesta 15. marraskuuta 1883 ja se poistettiin alusluettelosta 3. toukokuuta 1886. Alus upotettiin maalilaivana vielä samana vuonna.
Kati (täsmennyssivu)
Kati voi tarkoittaa seuraavia: